A Bizottság 796/95/EK rendelete
(1995. április 7.)
a banánágazatban az értékesítésből származó jövedelemveszteség ellentételezését szolgáló támogatási program tekintetében a 404/93/EGK tanácsi rendelet alkalmazására vonatkozó részletes szabályok megállapításáról szóló 1858/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 3290/94/EK rendelettel [1] módosított, a banán piacának közös szervezéséről szóló, 1993. február 13-i 404/93/EGK tanácsi rendeletre [2] és különösen annak 12. cikke (8) bekezdésére és 14. cikkére,
tekintettel a legutóbb a 150/95/EK rendelettel [3] módosított, a közös agrárpolitika céljaira alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [4] és különösen annak 12. cikkére,
mivel a legutóbb a 705/94/EK [5] rendelettel módosított 1858/93/EGK [6] bizottsági rendelet meghatározta a banán értékesítéséből származó jövedelemveszteség ellentételezésére szolgáló támogatási rendszer alkalmazásának részletes szabályait;
mivel 1995. február 1-jei hatállyal a 3813/92/EGK rendelet 13. cikkének (2) bekezdése módosította egyes árak és összegek ECU-ben kifejezett értékét a mezőgazdaságban 1995. január 31-ig használt átváltási árfolyamokra alkalmazott 1,207509 korrekciós tényező eltörléséből eredő hatások semlegesítése érdekében; mivel az érintett árak és összegek ECU-ben kifejezett új értékeit 1995. február 1-jei hatállyal állapították meg a 3813/92/EGK rendelet 13. cikkének (2) bekezdésében, valamint a legutóbb az 157/95/EK [7] rendelettel módosított, 1993. április 30-i, a mezőgazdasági átváltási árfolyamok megállapításának és alkalmazásának részletes szabályairól szóló, 1068/93/EGK bizottsági rendelet [8] 18. cikkének (1) bekezdésében meghatározott szabályokkal összhangban;
mivel a zavar elkerülése és az értékesítésből származó jövedelemveszteséget kiegyenlítő támogatási rendszer alkalmazásának megkönnyítése érdekében az 1858/93/EGK rendelet 2. cikkének (2) bekezdésében megállapított átalány referenciajövedelem ECU-ben kifejezett értékét az 1995. március és április hónapokat felölelő gazdasági időszak kezdetétől fel kell váltani;
mivel az 1858/93/EGK rendelet számos olyan, a rendszer alkalmazására vonatkozó átmeneti rendelkezést tartalmaz, amely már nem alkalmazandó; mivel az egyértelműség érdekében e rendelkezéseket hatályon kívül kell helyezni; mivel a tapasztalat azt mutatja, hogy az előlegekre és a támogatás egyenlegének kifizetésére vonatkozó kérelmek benyújtásának határidejét meg kell hosszabbítani;
mivel a jó gazdálkodás érdekében rendelkezni kell ennek a rendeletnek haladéktalan hatályba lépéséről;
mivel az e rendeletben előírt intézkedések összhangban vannak a Banánpiaci Irányítóbizottság véleményével,
ELFOGADTA EZT A RENDELETET:
1 cikk
Az 1858/93/EGK rendelet a következőképpen módosul:
1. Az 1. cikk második bekezdését el kell hagyni.
2. A 2. cikk (2) bekezdése helyébe a következő szöveg lép:
"(2) Az átalány referenciajövedelem összege 100 kg nettó tömegű zöld banán esetében 59,29 ECU csomagolóüzem-paritáson."
3. A 6. cikket el kell hagyni.
4. A 7. cikk (2) bekezdése helyébe a következő szöveg lép:
"(2) A kérelem benyújtási határideje:
a) az előlegek esetében legkésőbb március 20-ig, május 20-ig, július 20-ig, szeptember 20-ig és november 20-ig a kérelmezés hónapját megelőző két hónap során ténylegesen értékesített banánra vonatkozóan;
b) a támogatás egyenlegének kifizetése esetében legkésőbb azt az évet követő év január 31-ig, amelyre a támogatás vonatkozik. Az egyenleg tartalmazza:
- a novemberben és decemberben értékesített banán után járó támogatást,
- az a) pontban említett időszakokban értékesített banán után kifizetett összegek kiigazítását a támogatás végleges összege alapján, ahol alkalmazható."
5. A 8. cikk második bekezdését el kell hagyni.
6. A 9. cikk helyébe a következő szöveg lép:
"9. cikk
(1) Ha a 404/93/EGK rendelet 12. cikkének (2) bekezdésében megállapított, az egyes régiókra vonatkozó mennyiségeket túllépik, akkor legfeljebb 854000 tonna nettó tömegű mennyiségig fizetendő a teljes kérelmezett mennyiségre vonatkozó támogatás.
(2) Ha a ténylegesen értékesített mennyiség meghaladja a 854000 tonnát, a támogatásra jogosító értékesített mennyiséget minden érintett termelési régió esetében az adott régióra megállapított mennyiség túllépésének arányában kell csökkenteni.
A Bizottság meghatározza az egyes régiók esetében alkalmazandó csökkentési százalékot és tájékoztatja erről a tagállamokat.
Ha a második albekezdés alkalmazandó, az illetékes hatóságok az egységes csökkentési százalékot alkalmazzák minden benyújtott támogatási kérelemben szereplő mennyiségre."
7. A 11. cikk helyébe a következő szöveg lép:
"11. cikk
Az előlegek és a támogatás összegének nemzeti pénznemre történő átváltásához alkalmazandó árfolyam a 7. cikk (2) bekezdésében meghatározott egyes gazdasági időszakok első napján érvényes mezőgazdasági átváltási árfolyam."
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Az 1. cikk 2. pontját azonban 1995. március 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. április 7-én.